10.2.2007 Jurnalul Oficial al Uniunii Europene L 39/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 105/2007 AL COMISIEI din 1 februarie 2007 de modificare a anexelor la Regulamentul (CE) nr. 1059/2003 al Parlamentului European şi al Consiliului privind instituirea unei nomenclaturi comune a unităților teritoriale de statistică (NUTS) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1059/2003 al Parlamen- tului European şi al Consiliului din 26 mai 2003 privind instituirea unei nomenclaturi comune a unităților teritoriale de statistică (NUTS) ('), în special articolul 5 alineatul (4), întrucât: Regulamentul (CE) nr. 1059/2003 constituie cadrul juridic pentru nomenclatura regională care permite colectarea, întocmirea şi difuzarea statisticilor regionale armonizate în Comunitate. Anexele la Regulamentul (CE) nr. 1059/2003 enumeră unitățile teritoriale care urmează a fi folosite pentru statistică. În conformitate cu dispozițiile articolului 5 alineatul (4) din Regulamentul (CE) nr. 1059/2003, modificările nomen- claturii NUTS sunt adoptate în cel de-al doilea semestru al anului calendaristic, cu o frecvență care respectă un interval de cel puțin trei ani. () JOL154, 21.6.2003, p. 1. Regulament, astfel cum a fost modificat prin Regulamentul (CE) nr. 1888/2005 (JOL 309, 25.11.2005, p. 1). (4) Potrivit informațiilor furnizate Comisiei, împărţirea admi- nistrativă pe unităţi teritoriale a fost modificată în mai multe state membre. Este, prin urmare, necesar să se modifice Regulamentul (CE) nr. 1059/2003 în consecință. Măsurile prevăzute de prezentul regulament sunt conforme cu avizul Comitetului pentru programe statistice, ADOPTĂ PREZENTUL REGULAMENT: Articolul 1 Anexele la Regulamentul (CE) nr. 1059/2003 se înlocuiesc cu textul din anexa la prezentul regulament. Articolul 2 Prezentul regulament se aplică, în ceea ce priveşte transmiterea datelor către Comisie (Eurostat), de la 1 ianuarie 2008. Articolul 3 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.